Notum sit omnibus, tam futuris quam præsentibus. Quod Vuillermus de Tilecastro, filium suum pro Canonico reddidit, sancto Stephano, et si forte ille moriretur, secundum, si secundus tercium, ita habetur in pactum. Vulpivit etiam, et concessit sancto Stephano, Ecclesiam sancti Martini, cum capella de Fontanis, sicut presbyteri habuerant ante Robertum presbyterum. Et insuper omnes oblationes, quod mortui in obitu suo relinquerint pro animabus suis, sive in qualibet pecunia, seu in terra, et minutas decimas, scilicet porcellos, vitullos agnellos, edos, lanam, legumen, milium, panetum, unigranum, canavetum, et plastrum, justa Ecclesiam sancti Martini vestitum et non vestitum in parte aquilonis situm, et quinque Jornales, duos in vineis, et tres in terra arabili, et unum modium vini, in singulis dedit annis, quod nostri ministriales acciperent in suis decimis. Factum est hoc, laude suæ uxoris; et fratrum suorum, Milonis scilicet et Humberti. Ex parte autem Guillermi, Signum Humberti fratris sui, Constantii de Sancto Martino, et Plurimorum.